Public procurement notice: Voluntary Ex Ante Transparency Notice
Published: 2021-06-22
Buyer: Region Sjælland
Country: DK
Contract type: Services
Procedure: Negotiated without a prior call for competition
CPV classification: 48900000 | 72000000 | 72212451
Estimated value: 50500000 DKK

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Region Sjælland har til hensigt at anskaffe nødvendige Oracle Cloud licenser til brug for opgradering af regionens on-premise Oracle ERP system til Oracle’s Cloud løsning samt licenser til regionens Oracle Cloud budget system for en 7 årige periode.
Region Sjælland har behov for opgradering af nuværende tilpassede Oracle EBS ERP-system (økonomi, indkøb, logistik) til Oracle ERP Cloud for fortsat at sikre en ERP løsning som er tidssvarende og kan leve op til forretningens krav.
Region Sjælland har i en længere årrække anvendt Oracle EBS som ERP-system, som ikke fremover forventes at blive funktionelt videreudviklet, da al investering i videreudvikling forventes foretaget i Oracles Cloud versioner. Derfor er en opgradering nødvendig, da nuværende løsning gradvist vil blive teknologisk forældet.
I tillæg skal licenser til Region Sjælland’s budget system (Oracle PBCS) anskaffes, da den nuværende licensbrug er bundet op til en forhandleraftale der udløber 31. marts2022.
Region Sjælland vurderer at den forestående kontrakt omhandlende licenser til Oracle ERP Cloud og Oracle PBCS, kan indgås direkte med Oracle på baggrund af proceduren udbud med forhandling uden forudgående bekendtgørelse, idet et skifte fra Oracle teknologi til anden teknologi er noget nær umuligt. Dette er først og fremmest begrundet med, at Region Sjælland har anden teknologi som også bygger på Oracle, hvor det tekniske fundament er overlappende. Dermed er der bindinger som vil være særdeles omfattende at udrede og overordentlig svære at omlægge til anden ERP-løsning end Oracle. Et skifte til anden teknologi end Oracle betragtes dertil som noget nær umuligt set ud fra et ressource- og personalemæssigt synspunkt, da ERP-systemer er omfattende og komplekse. En overgang til anden teknologi end Oracle vil kræve stor ressourceindsats bl.a. relation til uddannelse af samtlige brugere af systemet samtidig med at der må forventes at gå en masse viden tabt. Sidst men ikke mindst betragtes et teknologiskifte som noget nær umuligt da et sådant skifte vil være forbundet med risiko for datatab og den sikre drift ved overgangen.
Region Sjælland har undersøgt hvorvidt de efterspurgte licenser kan købes hos andre leverandører end Oracle selv. Undersøgelsen bygger på en forudgående markedsafdækning med potentielle leverandører og andre ordregivers erfaringer på markedet. Oracle har eksklusive rettigheder for produktion af Oracle Cloud licenser, hvor licenserne sælges i nogle tilfælde gennem deres forhandlernetværk. Region Sjællands markedsundersøgelse har dog vist at SaaS licenser typisk anskaffes direkte hos Oracle.
Ordregiver påregner tidligst at indgå kontrakt med den i pkt. V.2.3) nævnte leverandør efter 10 kalenderdage regnet fra dagen efter den dag, hvor denne bekendtgørelse er blevet offentliggjort, jf. lov om Klagenævnet for Udbud §4, stk. 1.
Klage over at ordregiver i strid med udbudsdirektivet har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, skal være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.
Samtidig med klagens fremsendelse til Klagenævnet for Udbud skal klageren sende en kopi af klagen med bilag til ordregiveren, gerne pr. e-mail.


Winner: Oracle Danmark Aps
Award value: 50500000